Eva Nil

Eva Comello, Eva Nil edo Eva Nill izen artistikoz ezagunagoa, (Kairo, 1909ko ekainaren 25a – Cataguases, 1990eko abuztuaren 15a) egiptoar-brasildar aktorea izan zen.

 Bizitza 
Ida Tonetti eta Pietro Comello italiarren alaba, Eva Comello Kairon jaio zen 1909an. Umea zela, Brasilera emigratu zen familiarekin. Haren aita argazkilaria zen eta Brasilen zinemagile bihurtu zen, eta neba, Roger Comello (Ben Nill), aktorea zen baita ere.

Hartu zuen izengoitiak, Eva Nil (edo Eva Nill), Nilo ibaiari egiten dio erreferentzia. Valadião, o Cratera (1925), Na Primavera da Vida (1926), Senhorita Agora Mesmo (1928) eta Barro Humano (1929) filmetan parte hartu zuen. Gaur egun film horiek guztiak galduta daude.

Cinearte aldizkariaren azalean bi aldiz agertu zen, eta horrek bere ospea finkatzen lagundu zuen, Askotan «Greta Garbo brasildarra» deitzen zioten.

1920ko hamarkadaren amaieran zinema utzi ondoren, argazkilari lanetan hasi zen Cataguasesen, aitarekin batera.

Ez zen inoiz ezkondu eta 1990ean hil zen Cataguasesen, 81 urte zituela. 

 Filmografia 
+UrteaIzenburuaPertsonaiaOharrak1925Valadião, o CrateraFilm galdua1926Na Primavera da Vidanekazaria1928Senhorita Agora MesmoLili1929Barro HumanoDiva

 Erreferentziak 

 Kanpo estekak 

Kategoria:Kairotarrak
Kategoria:Brasilgo emakume aktoreak
Kategoria:XX. mendeko aktoreak
Kategoria:Zinema mutuko aktoreak
Kategoria:Emigranteak
Kategoria:Izengoitiak